UBERA ARANZETA (EH Bildu, 2013-05-16):
Señor Barrio, el ladrón cree que todos son de su condición.
Los argumentos que habitúa a utilizar su grupo y que ha utilizado hoy usted mismo, siempre son excusas para no entrar en el fondo del debate.
Eta azkenaldi honetan Alderdi Popularrak gainera joera handia, ohitura handia hartu du Euskal Herria Bildu deskalifikatzeko, behin eta berriro, eta esan nahi nioke Alderdi Popularrari, zuek besteko legitimitatea zilegitasuna daukagula hemen egoteko eta gainera herritarren babes bikoitza.
Gaurko gaia nahiz eta badirudi Kamara honi ez zaiola asko inporta edo behintzat inpresio hori jaso dugu, garrantzitsua da. Garrantzitsua da pertsonen, langileen, bizitzak, bizitza laborala, bizitza proiektuak eta pertsonalak jokoan daudelako, zeren zerrenda hauen funtzionamenduak, Osakidetzan behin behineko langileen zerrenda hauen kudeaketak baldintzatzen dielako egunerokotasunean beraien bizitza, bai profesionala baita pertsonala ere, oso baldintzatuak aurkitzen direlako.
Ez dagoelako gardentasunik, ez dagoelako informaziorik eta jokatzen delako askotan dagoen desorganizazio organizatu horren bidez, zerbitzu unitate bakoitzak bere irizpideen baitan eta askotan goitik, Osasun Sailetik ezartzen diren akordio edo erabakiak albo batetara utzita, horregatik oso inportantea da Osasun Sailak kontrol publikoaren bidez, akordioen bidez eta erabakien bidez, gardentasuna, informazioa eskuragarri jartzea pertsona guztiei baita behin behineko langileei ere, zeren behin behineko langileak langile finkoak bezalako eskubideak dituztelako.
Bukatu behar dugu Osakidetzan dagoen kategorien arteko diskriminazioarekin. Bukatu beharra dago eta antolakuntza izan behar da eredugarria eta zentzu horretan zerrenda hauek, lan poltsa hauek bere garrantzia dute edozein momentutan eskuragarri izateko bai internetez, bai telefonoz, argi izateko nor dagoen lanean eta nor ez.
Lan kontratuetara sartzeko argibideak oso argiak izateko eta mundu guztiak jakiteko zeintzuk diren eta momentu honetan opakotasun, iluntasun handia dago eta gu saiatu gara gure proposamenarekin neurri konkretu horiek mahai gainean jartzen eta gainera Gobernuari dei egiten mahai sektorialean hori aztertzera, negoziatzera eta horretarako iradoki ditugu irizpide batzuk gure ustez ezinbestekoak diren irizpideak.
Eta zentzu horretan enplegu planak ere duen garrantzia funtsezkoa da. Funtsezkoa da enplegu plan horrek azkenean momentu honetan dagoen egoerari dagoen gabeziari estabilitatea ematen diolako.
Orduan, funtsezkoa da momentu honetan daukagun egoera –egoera ez da erraza– zaila da krisi egoera interlokuzioa irekitzea, albo batera uztea ertzaintzak bidaltzea ospitale batetara edo bestera, interlokuzioak ireki, langileekin eseri eta hitz egin. Iruditzen zait egon daitekeela aukera bakoitzak bere kontuak albo batera utzita adostasunak bilatzeko. Eta asko daukagu egiteko, zeren gure ustez hiru zutabe ditu Osakidetzan garrantzitsuak direnak: Bata langileria, beste bat bere ondarea, urteetan akumulatzen joan den inbertsioak, material higiezinak eta bestetik egitura.
Eta egitura nola egiten da? Legedia, araudia, akordioak eta legedi akordio horiek garrantzi eta funtzio inportantea daukate gardentasuna nobatzeko, barne demokrazian irabazteko eta baita ere gaur hemen hizpide dugun behin behineko langileen zerrenden eta lan poltsen kudeaketa.
Momentu honetan behin behineko langileei babesa eskaini behar zaie zeren hartu dugun norabidea da enplegua deuseztatzea, egituretako bat Osakidetzan deuseztatzen ari gara eta datuak ditugu. Beste kontu bat da datu horiek eskuratzeko jorratu behar diren bideak. Horregatik guztiontzat ona izango litzateke gardentasunean irabaztea eta bermatzea.
Eta guk garbi daukagu hiru lan ildo horietan lanean jarraituko dugula, positiboki mahai gainean jarriko ditugula proposamenak eta bai langileriaren alde eta bai herritarren alde, Osakidetzako zerbitzua osasun babesa, arreta eta zaintza hobetzeko proposamenak egiten jarraituko dugula.
Eta bukatzeko, Gobernuari dei egin nahi diogu etenda geratu den Osakidetzako mahai sektoriala abian jartzeko, baldintzak sortzeko eta mahai horretan ere benetan gaur hizpide dugun gaia izan dugun terminoetan landu ahal izateko. Zeren gaur hemen Euzko Abertzaleak taldeak, Alderdi Popularrak eta UPyD-k adostuko duten proposamena orokortasunean geratzen da eta benetan ez du inolako aportaziorik egiten gaur egun dagoena hobetzeko.
Eskerrik asko.